PMIndiaData/PMIndiaSum huggingface dataset:
প্রধান মন্ত্রীনা দিসেম্বর ১১দা য়ু.পি.গী বলরাম্পুর্দা চত্তুনা সর্য়ু নহার নেস্নেল প্রোজেক্ত শঙ্গাগনি

প্রধান মন্ত্রী, শ্রী নরেন্দ্র মোদীনা দিসেম্বর ১১দা উত্তর প্রদেশকী বলরাম্পুর্দা চত্তুনা সর্য়ু নহার নেস্নেল প্রোজেক্তপু নুংথিলগী পুং ১ অদুৱাইদা শঙ্গাগনি। প্রোজেক্ত অসিগী থবকশিং অসি ইং ১৯৭৮দা হৌখিবনি অদুবু লেপ্তনা শেল থাদবগী খুদোংচাবা, বিভাগ মশেল তেংবাংনবা অমসুং মতিক চানা য়েংশিনবগী থৌওং লৈতবদগী থেংথখি অমসুং চাউরাকপা দিকেদ মরি লোইরক্লবা ফাওবদা লোইশিনবা ঙমদনা লাকখি। প্রধান মন্ত্রীনা মতম কুইনদগী পল্লক্লবা লৈবাক্কীদমক্তা মরু ওইবা প্রোজেক্তশিংদা অহানবা মিৎয়েং চঙবা অমসুং লৌমীশিংগী য়াইফ-য়ুম্বাল অমসুং মপাঙ্গল লৈহন্নবা খোঙফম চেৎপনা তঙাই ফদনা মিৎয়েং চঙফম থোকপগী থৌওংবু ওইথোকহনখি। মসিগী মহৈ ওইনা, প্রোজেক্ত অসিবু অকক্নবা মতমগী মনুংদা লোইশিনবা ঙম্বগী পান্দমগা লোয়ননা ইং ২০১৬তা প্রধান মন্ত্রী কৃষি সিঞ্চায়ী য়োজনাগী মখাদা পুরকখি। হায়রিবা থৌওং অসিদা অনৌবা কেনেল শানবা অনৌবা লম লৈশিনবগী থৌওং অমসুং প্রোজেক্ত অসিগীদমক্তা মরু ওইবা অহোবশিং মেনশিন্নবগীদমক্তা অনৌবা ৱারোইশিন কয়া অমসু পুথোকখি। মসিদা নত্তনা, লম লৌশিনবগী মতাংদা মমাংদা লৈরম্বা শিংনবশিংগা মরী লৈনবা পন্দুনা লৈবা লিতিগেসন কয়াগী ৱারোইশিন পুরকপদসু অনৌবা থৌওং কয়া পুথোকপা ঙমখি। প্রোজেক্ত অসিদা নৌহৌননা মিৎয়েং চঙবনা প্রোজেক্ত অসিবু শুপ্নগী চহি মরিখক্কী মনুংদা লোইশিনহনবা ঙমখি। সর্য়ু নহার নেস্নেল প্রোজেক্ত অসি অপুনবা লুপা করোর ৯৮০০গী শেনফম চঙদুনা শাবনি অমসুং মসিগী মনুংদগী লুপা করোর ৪৬০০তি হৌখিবা চহি মরিদা কায়থখি। লমদম অসিগী ঈশিং ফংফমশিংবু নীংথিনা শেন্নদুনা হেন্না কান্ননা শিজিন্নবা ঙম্নবগীদমক্তা প্রোজেক্ত অসিদা তুরেল মঙা- ঘাগরা, সর্য়ু, রাপ্তী, বঙ্গংগা অমসুং রোহিনিবু অমত্তা ওইনা শম্নহনবগী থৌওংসু য়াওগনি। প্রোজেক্ত অসিনা হেক্তর লাখ ১৪ হেন্না পাক চাউবা লমগী ইরিগেসনগীদমক্তা ঈশিং শোইদনা পীগনি অমসুং নোংপোকথংবা উত্তর প্রদেশকী খুঙ্গং ৬২০০ হেনবগী চাউরাকপা লৌমী লাখ ২৯দা কান্নবা পীগনি। মসিনা নোংপোকথংবা উত্তর প্রদেশকী জিলা মাপল, মিং ওইনা পল্লবদা- বাহরাইচ, শ্রভস্তী, বলরাম্পুর, গোন্দা, সিধার্থনগর, বস্তি, সন্ত কবির নগর, গোরাখপুর অমসুং মহারাজগঞ্জতা কান্নবা ফংহনগনি। প্রোজেক্ত অসিনা থেংথবদগী খ্বাইদগী অৱাবা নংহল্লম্লিবা লমদমসিগী লৌমীশিংনা হৌজিক্তি হেন্না ফগৎলবা ইরিগেসনগী খুদোংচাবশিংদগী য়াম্না কান্নবা ফংলগনি। মখোয়না মখোয়গী লৌরোকপু পাক-চাউনা থাবা ঙম্লগনি অমসুং লমদম অসিগী লৌউবা ঙম্বগী মতিকসু য়াম্না হেনগৎহনবা ঙম্লগনি।
মন্ত্রীমন্দলনা ওর্গনাইজ গ্রুপ ‘এ’ সর্বিস (ও.জি.এ.এস.)পু গ্রুপ ‘এ’ একজিক্যুতিব কেদর ওফিসরদা গ্রান্তকীদমক হায়জরকপা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ওর্গনাইজ গ্রুপ ‘এ’ সর্বিস (ও.জি.এ.এস.)পু সেন্ত্রেল আর্ম পুলিস ফোর্সেস (সি.এ.পি.এফ.এস.)কী গ্রুপ ‘এ’ একজিক্যুতিব কেদর ওফিসরদা গ্রান্তকীদমক হায়জরকপা অমদি নন-ফঙ্কস্নেল ফাইনান্সিয়েল অপগ্রেদেসন (এন.এফ.এফ.য়ু.) অমসুং নন-ফঙ্কস্নেল সেলেক্সন গ্রেদ (এন.এফ.এস.জি.) কান্নবা ফংহনবা অদুদা অয়াবা পীখ্রে। কান্নবশিং: অ. মসিনা মরম ওইরগা মতিক চারবা সি.এ.পি.এফ.কী গ্রুপ ‘এ’ একজিক্যুতিব কেদর ওফিসরশিংবু এন.এফ.এফ.য়ু. গ্রান্ত তৌবা ঙমহল্লগনি; অমসুং আ. ৱারেপ অসিনা সি.এ.পি.এফ.কী গ্রুপ ‘এ’ একজিক্যুতিব কেদর ওফিসরশিংবু গাইদলাইনগী মতুং ইন্না চাদা ৩০গী অহেনবা চাং অমদা এন.এফ.এস.জি.গী কান্নবা ফংবা ঙমহল্লগনি। য়ুম্ফম: সি.এ.পি.এফ.কী গ্রুপ ‘এ’ একজিক্যুতিব কেদর ওফিসরশিংনা ও.জি.এ.এস.কী থাক অমদি এন.এফ.এফ.য়ু. অমসুং এন.এফ.এস.জি.গী কান্নবশিং ফংনবা দিল্লী হাই কোর্ত্তা রাইত পিতিসন কয়া অমা ফাইল তৌরি। দিল্লী হাই কোর্তনা ৩/৯/২০১৫ অমসুং ১৫/১২/১৫গী ভাইদ ওর্দরশিংদা সি.এ.পি.এফ.কী গ্রুপ ‘এ’ একজিক্যুতিব কেদর ওফিসরশিংবু ও.জি.এ.এস.কী মনুং চন্না ত্রিৎ তৌখি অমদি মখোয়দা এন.এফ.এফ.য়ু. অমসুং এন.এফ.এস.জি. ফংনবা য়াথং পীখি। ভারত সরকার অমসুং অতোপ্পশিংনা দিল্লী হাই কোর্তকী ওর্দরগী মায়োক্তা ফাইল তৌখিবা স্পিসিয়েল লিব পিতিসন অদু ৫/২/১৯দা সুপ্রিম কোর্তনা দিসমিস তৌখি। মসিনা সি.এ.পি.এফ.কী গ্রুপ ‘এ’ একজিক্যুতিব কেদর ওফিসরশিংবু এন.এফ.এফ.য়ু. অমসুং এন.এফ.এস.জি. ফংনবা দিল্লী হাই কোর্তকী জজমেন্ত অমসুং য়াথং অদু অচুম্বনি হায়খি।
মালেমগী অনিশুবা কোবিদ ভর্চুএল সম্মিত হৌদোকপগী থৌরমদা প্রধান মন্ত্রী, শ্রী নরেন্দ্র মোদীনা থমখিবা ৱারোল

রাস্ত্রপতি বাইদেন, উপ-রাস্ত্রপতি হেরিস, এক্সলেন্সীশিং, নমস্কার! কোবিদ লাইচৎনা মীয়াম পুন্সি, সপ্লাই চেন্দা মখা তানা পামদবা চৈথেং পীরি অমসুং মথৌনা লৈবা খুন্নাইগী নীংহন্নবা নাইদবা মতৌবু লেপ্তনা চাংয়েং তৌরি। লাইচৎ অসিগা মাইয়োক্নবা ঙম্নবগীদমক্তা ঐখোয়না ভারত্তা মীয়ামদা হেন্না মরু ওইবা পীবা থৌরাং চত্থখি। ঐখোয়গী হেল্থকেয়র বজেত্তা ঙসি ফাওবগী খ্বাইদগী চাউবা শেনফম কাইথোক্লি। ঐখোয়গী তীকা থাবগী খোঙজংনা মালেমগী খ্বাইদগী চাউবা ওইরি। ঐখোয়না লৈবাক্কী অহলগী মীশিংগী চাউরাকপা ৯০% অমসুং অঙাংগী মিলিয়ন ৫০ হেনবদা ভেক্সিন কাপ্পা ঙমখ্রে। ভারতনা দবল্যু.ঐচ.ও.না অয়াবা পীবা ভেক্সিন মরি শারি অমসুং হন্দক্কী চহসিদা বিলিয়ন দোজ মঙা পুথোকপা ঙম্বগী মতিক লৈরি। ঐখোয়না লৈবাক্কী নক্নবা মরী লৈবগী খুত্থাংদা কোভেক্স দোজ মিলিয়ন ২০০ হেনববু চাউরাকপা লৈবাক ৯৮দা পীখ্রে। ভারতনা কোবিদ তেস্ত তৌবা, লাইয়েংবা অমসুং মরী লৈনবা দেতা শেন্নবগী শেল চঙদবা কোবিদ মিতিগেসন তেক্নোলোজী পুথোকখ্রে। ঐখোয়না মসিগুম্বা তেংবাংশিংবু অতোপ্পা লৈবাকশিংদা পীখ্রে। ভারতকী জীনোমিক্স কন্সোর্তিয়ম্না ভাইরস অসিগী ওইনা থম্বা মালেমগী দেতাবেজতা মশক থোকপা শরুক তম্লি। অসিগুম্বা নেতৱর্ক অসিবু ঐখোয়গা য়ুম্লোন্নবা লৈবাকশিংদা পীরগনি ফোংদোকপদা ঐহাক্না নুংঙাইবা ফাওরি। ঐখোয়না ভারত্তা, নাৎকী হিদাক লাংথক্কী পথাপ্পু কোবিদকী মাইয়োক্তা লান্থংনবদা পাক শন্না শিজিন্নখি অমসুং মীওই কয়াগী পুন্সি কন্নবগীদমক্তা মখোয়গী ইম্ম্যুনিতী হেনগৎহনখি। অসিগুম্বা চহি চা কয়া লিরবা লৌশিংবু মালেমদা পীনবগীদমক্তা ঐখোয়না ভারত্তা দবল্যু.ঐচ.ও. সেন্তর ফোর ত্রেদিস্নেল মেদিসিনগী উরেপ উয়ুং মমাংগী থাদা তমখ্রে। এক্সেলেন্সীশিং, তুংগী মতমদা লাক্কদবা হকশেলগী শিংনবা কয়া থেংনবা ঙম্নবগীদমক্তা মালেম পুম্বনা অমত্তা ওইনা হোৎনমিন্নবগী মথৌ তাই। ঐখোয়না নীংহন্নবা লৈতবা মালেমগী সপ্লাই চেন অমা শেমগদবনি অমসুং ভেক্সিন অমসুং হিদাক লাংথক কয়াবু পুন্না শিজিন্নবা ঙমগদবনি। দবল্যু.তি.ও.গী কাংলোন, মরু ওইনা তি.আর.আই.পি.এস.না হেন্না ফ্লেক্সিবল ওইবগী মথৌ তারি। দবল্যু.ঐচ.ও. অসি নৌনা শীন্দোক্কদবনি অমসুং মপাঙ্গল হেন্না হাপকদবনি, মদু ওইরবদি, নীংহন্নবা নাইদবা মালেমগী হেল্থ সেক্যুরিতী আর্কিতেকচর অমা শেম্বা ঙমগনি। সপ্লাই চেনবু তংদু লৈতানা লৈহন্নবা অমসুং হেন্না থাজবা য়াহন্নবগদীমক্তা দবল্যু.ঐচ.ও.গী ভেক্সিন অমসুং লাইয়েংবগী থৌওংদা অয়াবা পীবগী থৌওংবু হেন্না মওং-মরিল নাইহন্নবা ঐখোয়না ৱাফম হৌদোক্লি। মালেমগী খুন্নাইগী মথৌদাং খঙবা মেম্বর অমা ওইনা, ভারতনা হায়রিবা থৌওংশিং অসিদা মরু ওইবা থৌদাং য়ানবা শেম-শাদুনা লৈরি। থাগৎচরি, মীয়াম্বু হন্না হন্না থাগৎচরি।
জনজাতিয়া গৌরব দিবসকী থৌরমদা, পি.এম.না নবেম্বর ১৫দা এম.পি.দা চৎকনি

ভারত সরকারনা নবেম্বর ১৫বু, জনজাতিয়া গৌরব দিবস হায়না অমর শহীদ ভগবান বির্সা মুন্দাগী মপোক কুমওন ওইনা পাংথোক্কদৌরি। থৌরম অসিদা, প্রধান মন্ত্রী শ্রী নরেন্দ্র মোদীনা ভোপালদা, জামবুরি মাইদেন্দা জনজাতিয়া গৌরব দিবস মহাসম্মেলন শরুক য়ানবা মধ্য প্রদেশতা চৎকনি, হায়রিবা অসিদা মহাক্না চাওরাক্না পুং ১ তাবা মতমদা জনজাতিয়া কাংলুপকী য়াইফনবা খোঙথাং কয়া অমা হৌদোক্কনি। জনজাতিয়া গৌরব দিবস মহাসম্মেলন্দা, প্রধান মন্ত্রীনা মধ্য প্রদেশতা ‘রাসন আপকে গ্রাম’ স্কীম হৌদোক্কনি। মসিদা জনজাতিয়া কাংলুপকী বেনিফিসরীশিংদা থা খুদিংগী ফংলিবা পি.দি.এস. রাসনগী কোতা অসি মখোয় মশাগী খুঙ্গংদা পীনবা পান্দম থম্লি, হায়রিবা অসিনা মখোয়না মখোয়গী রাসন লৌনবা ফেয়র প্রাইস সোপ তান্না চৎনরোইদ্রিবনি। মহাসম্মেলন মনুংদা, প্রধান মন্ত্রীনা মধ্য প্রদেশ সিকল সেল (হেমোগ্লোবিনোপেথী) মিসন হৌদোকপা ওইনা, বেনিফিসরীশিংদা জেনেতিক কাউন্সেলিং কার্দসু খুৎশিন্নখি। মিসন অসি মধ্য প্রদেশকী জনজাতিয়া কাংলুপতা হেন্না শাফু ফংলিবা সিকল সেল এনিমিয়া, থালাসেমিয়া অমসুং অতৈ হেমোগ্লোবিনোপেথীশিংনা নারিবা অনাবশিং খঙদোকপা অমসুং লায়েংনবা অমসুং মীয়ামদা লায়না অসিগী মরমদা খঙহন্নবা শেমগৎপনি। প্রধান মন্ত্রীনা অন্ধ্র প্রদেশ, ছত্তিসগর, ঝর্খন্দ, মধ্য প্রদেশ, মহারাস্ত্র, ওরিশা, ত্রিপুরা অমসুং নগর হবেলি অমসুং দামন অমসুং দিয়ু য়াওনা লৈবাক শিনবা থুংনা রাজ্য অমসুং য়ু.তি.দা এক্লাবিয়া মোদেল রেসিদেন্সিএল স্কুল ৫০গী উরেপ উয়ুং তমগনি। প্রধান মন্ত্রীনা জনজাতিয়া সেলফ-হেলপ গ্রুপশিংনা শাবা পোৎলমশিংগী একজিবিসন অমসুং মধ্য প্রদেশকী জনজাতিয়া কাংলুপকী নিংতম লানগী অথৌবশিংগী ফোতো একজিবিসনসু চৎকনি। মহাক্না নৌনা খল্লবা মরুওইনা খুদোংথিবা নংলবা ত্রাইবেল কাংলুপকী ওজাশিংগী এপোইন্তমেন্ত লেত্তরশিংসু খুৎশিন্নগনি। মধ্য প্রদেশকী রাজ্যপাল অমসুং সি.এম., দাঃ বিরেন্দ্র কুমার, শ্রী নরেন্দ্র সিংহ তোমার, শ্রী জ্যোতির্অদিত্যা এম. সিন্ধিয়া, রাজ্যগী কেন্দ্রগী মন্ত্রী শ্রী প্রহলাদ এস. পতেল, শ্রী ফগ্গান সিংহ কুলাস্তে অমসুং দাঃ এল. মুরুগনসু থৌরম অসিদা শরুক য়াগনি। খোঙচৎ অসিদা, প্রধান মন্ত্রীনা অমুক হন্না শেমগৎলবা রানী কমলাপতি রেলৱে স্তেসনসু শঙ্গাগনি অমসুং মধ্য প্রদেশতা রেলৱেজকী থবক কয়া অমা হৌদোক্কনি।
পন্দুনা লৈরিবা মমল হোংবা অমসুং মিদল-ইনকম হাওসিং প্রোজেক্তশিংগী অখন্নবা ফন্দ পীবা মন্ত্রীমন্দলনা য়ারে

পন্দুনা লৈরিবা মমল হোংবা অমসুং মিদল-ইনকম হাওসিং প্রোজেক্তশিং লোইশিন্নবা ফন্দ পীনবা ‘স্পিসিয়েল ৱিন্দো’ ফন্দ অমা শেমগৎপা প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ারে। ফন্দ অসিগী ওইনা সরকারনা স্পোন্সর ওইনা থবক তৌগনি অমসুং সরকারনা লুপা ক্রোর ১০,০০০ ফাওবা পীগনি। ফন্দ অসি কেতোগেরী-১১ এ আই এফ (অলতরনেতিব ইনভেস্তমেন্ত ফন্দ) দেব ফন্দ ওইনা সেবিদা রেজিস্তার তৌগনি অমসুং শিনফম অমা ওইনা অশিন-অরাং তৌগনি। স্পিসিয়েল ৱিন্দোগী মখাদা অহানবা এ আই এফ ওইনা ফন্দ অসিদা এস বি আই সি এ পি ভেঞ্জরস লিমিতেদনা ইনভেস্তমেন্ত মেনেজর ওইনা থবক পাংথোক্কনি। লোইশিন্দ্রিবা প্রোজেক্তশিং মপুংফানা লোইশিনবদা মসিগী ফন্দ অসিনা য়ুম শাগৎলিবশিংদা খুদোংচাবা পীরগনি অমসুং য়ুম লৈরিবশিং য়ুম ফংলগনি। রিয়েল ইস্তেত ইন্দস্ত্রী অসি অতোপ্পা ইন্দস্ত্রীশিংগা মরি লৈনবা মরম্না মসিনা ভারতকী ইকোনোমীগী অচৌবা সেক্তরশিংদা কান্নবা ফংহল্লগনি। নুংগী ৱারোল : মমল হোংবা অমসুং মিদল-ইনকম হাওসিং প্রোজেক্তশিংগী অখন্নবা ফন্দ অমা ফাইনান্স মিনিস্তরনা ২০১৯গী সেপ্তেম্বর ১৪দা লাউথোকখি। মসিনা অৱাবা তারবা প্রোজেক্তশিং কান্নবা পীরগনি। হাওসিং ফাইনান্স কম্পেনীশিং, বেঙ্কশিং, এন বি এফ সিশিং, ইনভেস্তরশিং, রিয়েল স্তেদ দিবেলপ্পরশিং য়াওনা মিনিস্তরশিংগী মরক্ত ৱা খন্নখ্রে। মসিগী ফন্দ অসিনা য়ুম লৈরিবশিং, দিবেলপ্পরশিং, লেন্দরশিং অমসুং ইনভেস্তরশিংনা থেংনরিবা অৱাবশিং কোকহল্লগনি।
জুলাই ২৯দা লৈবাক অসিদা লৈরিবা এজুকেসন কম্ম্যুনিতীদা প্রধান মন্ত্রীনা ৱা ঙাংগদৌরি

নেস্নেল এজুকেসন পোলিসী ২০২০গী রিফোর্মশিং চহি অমা মপুং ফারকপগা মরী লৈননা প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী খুৎথাংদা ২০২১গী জুলাই ২৯দা লৈবাক অসিদা লৈরিবা মহৈরোইশিং, ওজাশিং, এজুকেসন অমসুং স্কিল দিবলপমেন্তগী দোমেন্দা লৈরিবা পোলিসী মেকরশিংদা ৱারোল ফোংদোক্লগনি৷ মহাক্না এজুকেসন সেক্তরদা ইনিসিয়েতিব কয়ামরোমসু লোঞ্চ তৌরগনি৷ প্রধান মন্ত্রীনা হাইয়র এজুকেসন ইন্তরনেস্নেলাইজেসন তৌবগী গাইদলাইনশিং; রিজনেল লোনশিংদা অহানবা চহিগী ইঞ্জিনিয়রিং প্রোগ্রামশিং অমসুং হাইয়র এজুকেসন তম্লিবা মহৈরোইশিংগী এন্ত্রী অমসুং একজিৎ ওপ্সন কয়ামরোম ফংহনগদৌরিবা একাদেমিক বেঙ্ক ওফ ক্রেদিৎ অদু লোঞ্চ তৌরগনি৷ লোঞ্চ তৌগদৌরিবা ইনিসিয়েতিবশিং অসিগী মনুং চল্লিবশিং অদুদি গ্রেদ ১ মহৈরোইশিংগী থা অহুমগী ওইবা প্লে বেজ স্কুল প্রিপরেসন মোদ্যুল অমা ওইরিবা বিদ্য প্রবেশ; সেকেন্দরী লেবেলদা সবজেক্ত অমা ওইনা ইন্দিয়ন সাইন লেঙ্গুয়েজ; এন.সি.ই.আর.তি.না দিজাইন তৌখিবা ওজাশিং ত্রেনিং তৌবগী ইন্তিগ্রেতেদ প্রোগ্রাম অমা ওইরিবা নিস্থা ২.০; সি.বি.এস.ই. স্কুলশিংদা লৈরিবা গ্রেদ ৩,৫ অমসুং ৮গী কম্পিতেন্সী বেজ এসেসমেন্ত ফ্রেমৱার্ক অমা ওইরিবা এস.এ.এফ.এ.এল. (স্ত্রকচর এসেসমেন্ত ফোর এনালাইজিং লর্নিং লেবেলশিং); অমসুং আর্তিফিসিএল ইন্তিলিজেন্সতা দেদিকেত তৌরিবা ৱেবসাইত অমনি৷ মখাতানা, থৌরম অসিদা নেস্নেল দিজিতেল এজুকেসন আর্কিতেকচর(এন.দি.ই.এ.আর.) অমসুং নেস্নেল এজুকেসন তেক্নোলোজী ফোরম(এন.ই.তি.এফ.) লোঞ্চ তৌরগনি৷ এন.ই.পি. ২০২০গী পান্দমশিং অসি ফংনবা হোৎনবদা হায়রিবা ইনিসিয়েতিবশিং অসিনা মরু ওইবা খোঙথাং অমা মার্ক তৌরগনি অমসুং এজুকেসন সেক্তর অসি হেন্না মঙাল নাইহল্লগনি অমসুং মপুং ফাহল্লগনি৷ এন.ই.পি., ২০২০ অসিনা লর্নিং লেন্দস্কেপ অদু হোংদোক্নবগী, এজুকেসন অসি হোলিস্তিক ওইহন্নবা অমসুং অত্মনির্ভর ভারত অমগী অফবা ফাউন্দেসনশিং শেমগৎনবগী গাইদিং ফিলোসোফী ওইরি৷ মসিনা ২১শুবা চহি-চাগী ইহান-হানবা এজুকেসন পোলিসী ওইরি অমসুং মসিনা চহি কুনথ্রাগা মরি শুরবা নেস্নেল পোলিসী ও এজুকেসন(এন.পি.ই.), ১৯৮৬ শিন্দোকখ্রে৷ এসেস, ইক্বুইতী, ক্বালিতী, এফোর্দেবিলিতী অমসুং একাউন্তেবিলিতীদা য়ুমফম ওইদুনা শেমগৎখিবনা, মসিগী পোলিসী অসি ২০৩০গী এজেন্দা ফোর সস্তেনেবল দিবলপমেন্ত অদুদা য়ুমফম ওইদুনা চৎলি অমসুং মসিনা ভারত অসি ২১শুবা চহি-চা অসিদা দরকার ওইরিবশিং অসিগা চান্নবা মওংদা স্কুল অমসুং কোলেজ এজুকেসন অসি হেন্না হোলিস্তিক, ফ্লেক্সিবল, মল্তিদিসিপ্লিনরী ওইহন্দুনা লৈবাক অসি হেন্না মপুং ফাবা নোলেজ সোসাইতী অমদা পুরক্নবা অমসুং গ্লোবেল নোলেজ সুপরপৱারদা ওন্থোক্নবা পান্দম থম্লি অমসুং মহৈরোই খুদিংমক্কী মখন্ননা তৌবা ঙম্বশিং অদু পুথেক্নবা পান্দম থম্মী৷ থৌরম অসিদা কেন্দ্রগী মহৈ-মশিং মন্ত্রী অদুসু শরুক য়ারগনি৷
প্রধান মন্ত্রীনা নেভিগী নুমিৎতা ভারতকী নেভিদা য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা নেভি নুমিৎ লাকপদা নেভিগী মীওইশিং অমসুং মখোয়গী ইমুং-মনুংদা য়াইফ-পাউজেল পীখ্রে। ত্বিৎ অমদা, প্রধান মন্ত্রীনা হায়খি; “মোদীনা নেভি নুমিৎ লাকপদা নেভিগী মীওইশিং অমসুং মখোয়গী ইমুং-মনুংদা য়াইফ-পাউজেল পীজরি। ভারত্তা ঐখোয়না ঐখোয়গী ইনাকখুল্লবা সমুদ্রগী পুৱারিগী চাউথোকচরি। ভারতকী নেভিনা ঐখোয়গী লৈবাক অসি চেকশিন্না ঙাক্লি অমসুং খুদোংথিবা মায়োক্নবা মতমদা মসিনা মীওইবা খুন্নাইগী মতেং পাংবগী ৱাখল্লোনগা লোয়ন্না মথৌ পাংথোক্লি”।
প্রধান মন্ত্রীনা নেস্নেল এনিমেল দিজিজ কন্ত্রোল প্রোগ্রাম অমসুং নেস্নেল আর্তিফিসিয়েল ইন্সেমিনেসন প্রোগ্রাম হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি মথুরাদা লৈবাক অসিদা লৈরিবা লাইবস্তোকশিংবু ফুৎ অমসুং মাউথ দিজিজ অমদি ব্রুসেলোসিস্তগী ঙাকথোক্নবা অমসুং মরু ফংনা মুত্থৎ্নবা নেস্নেল এনিমেল দিজিজ কন্ত্রোল প্রোগ্রাম (এন.এ.সি.দি.পি.) হৌদোকখ্রে। কেন্দ্র সরকারনা মপুংফানা স্পোন্সর তৌবা লুপা কোতি ১২,৬৫২গী প্রোগ্রাম অসিনা লায়না অনি অসি লাকশিন্নবা হোৎনবা অমদা লৈবাক অসিদা লৈরিবা শা-শন মিলিয়ন ৬০০ হেন্না তিকা থাগনি। প্রধান মন্ত্রীনা নেস্নেল আর্তিফিসিয়েল ইন্সেমিনেসন প্রোগ্রাম অমসুং ভেক্সিনেসন অমসুং দিজিজ মেনেজমেন্ত, আর্তিফিসিয়েল ইন্সেমিনেসন অমসুং প্রদক্তিবিতীদা লৈবাক অসিগী জিলা ৬৮৭তা লৈরিবা কৃশি বিজ্ঞান কেন্দ্রশিংদা লৈবাক শিনবা থুংনা ৱার্কশোপসু হৌদোকখি। মীয়াম তিনখিবা অদুদা ৱা ঙাংলদুনা প্রধান মন্ত্রীনা হায়খি, “এনভাইরনমেন্ত অমসুং লাইবস্তোক অসি মতম পুম্নমক্তা ভারতকী শেল-থুমগী ৱাখল অমসুং ফিলোসোফীগী কুয়োমদা লৈরি। মরম অদুনা স্বচ্ছ ভারত ওইগেরা নত্ত্রগা জল জীবন মিশন ওইগেরা নত্ত্রগা এগ্রীকলচর অমসুং এনিমেল হজবেন্দরী প্রমোৎ তৌবা ওইগেরা, ঐখোয়না মতম পুম্নমক্তা নেচর অমসুং ইকোনোমীগী মরক্তা চাং অমা ঙাক্তুনা থম্নবা হোৎনরি। মদুনা ঐখোয়বু পাঙ্গল কনবা অনৌবা ভারত অমা শেম্বা ঙমহল্লি।” লৈবাক অসিদা সিঙ্গল য়ুজ প্লাস্তিক শিজিন্নবা হন্থহনবদা মিৎয়েং থম্বগা লোয়ননা প্রধান মন্ত্রীনা স্বচ্ছতা হি সেবা প্রোগ্রামসু হৌদোকখি। “চহী অসিগী ওক্তোবর ২ ফাওবদা ঐখোয় ঐখোয়গী য়ুমশিং, ওফিসশিং, থবক মফমশিংদা সিঙ্গল য়ুজ প্লাস্তিক শিজিন্নবা তোক্নবা ঐখোয় পুম্নমক্না হোৎনগদবনি।” “ঐহাক্না সেল্ফ হেল্প গ্রুপশিং, সিভিল সোসাইতীশিং, এন.জি.ও.শিং, অমদি নুপী অমসুং নহারোলগী ওর্গনাইজেসনশিং, কোলেজ পুম্নমক, স্কুল পুম্নমক, গোভর্নমেন্ত অমসুং প্রাইভেৎ ওর্গনাইজেসনশিং, মীপুম খুদিংমকপু সিঙ্গল য়ুজ প্লাস্তিক্কী মায়োক্তা চংশিল্লিবা খোংজং অসিদা শরুক য়ানবা অপিল তৌজরি।” “ঐখোয়না পোলিথিন বেগশিংদগী হেন্না হোংবা অমসুং হেন্না লায়বা অল্তর্নেতিবশিং য়েংগদবনি। সোলুসন কয়া অমদি ঐখোয়গী স্তার্ত অপশিংগী খুত্থাংদা ফংবা ঙমগনি।” প্রধান মন্ত্রীনা লাইবস্তোক হেল্থ, ন্যুত্রিসন অমসুং দাইরী ফার্মিংগা মরী লৈনবা অতোপ্পা প্রোগ্রাম কয়া অমসু হৌদোকখি। “এনিমেল হজবেন্দরী অমসুং অতোপ্পা মরী লৈনবা এক্তিবিতীশিংনা লৌমীশিংগী শেন্থোক হেঙ্গৎহনবদা অচৌবা থৌদাং অমা লৌরি। এনিমেল হজবেন্দরী, ঙা য়োকপা, হয়িংখোই লোয়বা অসিনচিংবশিংদা শেল থাদবনা রিতর্ন হেন্না লাকই।” “হৌখিবা চহী মঙাদা ঐখোয়না ফার্মিং অমসুং মরী লৈনবা থৌওংশিংগী মায়কৈদা অনৌবা এপ্রোচ অমগা লোয়ননা মাংলোমদা চংশিল্লি। ঐখোয়না লাইবস্তোক অমসুং শঙ্গোমগী পোত্থোকশিংগী মগুন হেঙ্গৎহন্নবগীদমক দরকার ওইবা খোংথাংশিং লৌখৎলে।” “ঐখোয়না লাইবস্তোক্তা অশংবা শজিক অমসুং মচীওইবা চিঞ্জাক চাং নাইনা সপ্লাই তৌনবগীদমক্তা চান্নবা সোলুসন অমা পুথোকপা মথৌ তাই।” “ইনোভেসন অমসুং অনৌবা তেক্নোলোজী অসি ভারত্তা দাইরী সেক্তর পাকথোক চাউথোকহন্নবা দরকার ওই। ইনোভেসনশিং অসি ঐখোয়গী খুঙ্গংশিংদগী লাকপা ঙমহন্নবা ঐখোয়না ‘স্তার্ত অপ ব্রান্দ চেলেঞ্জ’ হৌদোক্লে।”
হান্নগী প্রধান মন্ত্রী শ্রী অতল বিহারী ভাজপেয়ীনা লৈখিদবদা প্রধান মন্ত্রীনা অৱাবা ফোংদোকখ্রে

হান্নগী প্রধান মন্ত্রী শ্রী অতল বিহারী ভাজপেয়ীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা মহাক্কী ত্বীবরদা ফোংদোকখি, “ঐ হায়ফম খঙদ্রে, ৱা ঙাংবা ঙমদ্রে, অদুবু নংঙাইতবা ৱাখল অসিদি অসুম্মক হেনগৎলক্লি। ঐখোয় ময়ামগী ইকাই খুম্নজরবা অতলজী ঐখোয়গী ইরক্তা লৈত্রে। মহাক্কী পুন্সিগী মিৎকুপ খুদিংমক মহাক্না লৈবাক্কীদমক কৎথোকপীখি। মহাক্না চৎখিবা অসি যুগ অমা লোইরবনি। অদুবু মহাক্না ঐখোয়দা হায়বীরম্মি “অশিবগী চহিবু করিনো? মিৎকুপ অনি ফাওবা ফাবা নত্তে, ঙসি ঙরাং খক নত্তে ঐনা পেন্না হিংলে, ঐ শিনিংনা শিগনি, অমুক হল্লক্কনি, খোংচৎকীদমক করিগী কিরুনি?” ঙসি ঐখোয়গী ইরক্তা অতলজী লৈত্রে, অদুবু মাগী ইথিল, মহাক্না তাকপীরম্বা লম্বীশিং, ভারত মচা পুম্নমক্না, বি.জে.পি.গী থৌমী পুম্নমক্না মতম পুম্নমক্তা ফংজদুনা লৈগনি। তাইবঙ মপুনা মহাক্কী থৱাইবু ইংথবা পীনবীবা ওইসনু অমসুং মহাকপু নুংশিজবা পুম্নমক্তা অৱাব খাংবা ঙম্নবগী পাঙ্গল পীনবীবা ওইসনু। ওম শান্তি! ঐখোয়গী নুংশিজরবা অতলজীনা লৈখিদবদা ভারত অপুম্বনা অৱাবা পোক্নরি। মহাক্না চৎখিবা অসি যুগ অমা লোইরবনি। মহাক্না লৈবাক অসিগীদমক হিংবীরম্মি অমসুং চহি কয়া চোকথবা লৈতনা থবক তৌবীরম্মি। ইমুং মনুং, বি.জে.পি.গী থৌমীশিং অমসুং মহাকপু নুংশিজবা মীওই কোতি কয়াগী অৱাবদা শরুক য়াজরি। ওম শান্তি। ২১ শুবা চহি চাদা মপাঙ্গল কনবা, ৱাৎত–পাদবা অমসুং অপুনবা ভারত অমগী য়ুম্ফম থোনবীরম্বা অসি অতলজীগী ফীদমনীংঙাই ওইবা লুচীং অদুননি। তোঙান তোঙানবা লমদা শেম্বীরম্বা মহাক্কী তুংলমচৎকী থৌরাং অদুনা ভারত মচা পুম্নমক্কী পুন্সিদা য়ৌশিনবা ঙমখি। অতলজীনা লৈখিদবা অসি ঐগী লনাইগী ওইনা অমসুং মহুৎ শিন্নীংঙাই লৈতনা মাংজবা অমনি। ঐগী ইফমদা মাহাক্কী নীংশিংনীংঙাই ওইবা কয়া মরুম লৈরি। মহাক অসি ঐগুম্বা কার্য়করতা শিংদা ইথিল পীনবীখিবা মীশক অমনি। ঐনা অখন্ননা মহাক্কী থৌইদোকপা লৌশিং অদুবু নীংশিংদুনা লৈরগনি। অতলজীগী অচেৎপা অমসুং হোৎনবা কনবা অদুনা বি.জে.পি.গী য়ুম্ফম্না অসুম অসুম কাখৎলকখিবনি। মহাক্না বি.জে.পি.গী পাউজেল অসিবু শন্দোক্নবগীদমক্তা ভারতকী মফম পুম্নমক্তা চৎখি, মদুনা মরম ওইদুনা বি.জে.পি. অসি ঐখোয়গী লৈবাক্কী রাজনীতিদা অমসুং রাজ্য কয়া মরুমদা অকনবা শাফু অমা ওইরকখি।” মসিগী মমাংদা ওল ইন্দিয়া ইন্সতিত্যুৎ ওফ মেদিকেল সাইন্স, নই দিল্লীনা প্রেস রিলিজ অমা থাদোকখি মদুদা পনখি মদুদি হান্নগী প্রধান মন্ত্রী শ্রী অতল পিহারী ভাজপেয়ী ঙসি নুমিদাংৱাইরম পুং ০৫:০৫ তাবা মতমদা লৈখিদ্রে।
প্রধান মন্ত্রীনা চু থাবা লৌমীশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ন্যু দিল্লীগী লোক কল্যান মার্গতা চু থাবা লৌমী ১৪০ হেনবগী কাংলুপ অমগা উনদুনা ৱারী শানখ্রে। লৌমীশিং অদু উত্তর প্রদেশ, উত্তরাখন্দ, পঞ্জাব, মহারাষ্ট্রা অমসুং কর্নাতক রাজ্যশিংদগীনি। খরিফ সিজন ২০১৮-১৯গী নোৎ তৌরবা মহৈ মরোংশিংগীদমক কেন্দ্রগী মন্ত্রীমন্দলনা মথংগী মীফমদা ইনপুৎ মমলগী চাদা ১৫০গী খ্বাইদগী তাবা সপোর্ত প্রাইস ইমপ্লিমেন্ত তৌবদা অয়াবা পীরগনি হায়না প্রধান মন্ত্রীনা লাওথোকখি। মসিনা লৌমীশিংগী শেন্থোক হেঙ্গৎহল্লগনি। মহাক্না মসিসু ফোংদোকখি মদুদি, ২০১৮-১৯গী চীনি সিজনগীদমক চুগী ফেয়র এন্দ রেম্যুনরেতিব প্রাইস (এফ.আর.পি.) মথং চয়োল অনিগী মনুংদা লাওথোক্লগনি। মসিনা ২০১৭-১৮দগীসু হেল্লগনি হায়না মহাক্না ফোংদোকখি। মসিনা চুগী রিকোভরী চাদা ৯.৫দগী হেনগদবা অদুগুম্লবা লৌমীশিংদা ইন্সেন্তিবসু ফংহল্লগনি। হৌখিবা নুমীৎ তরেৎতগী তরা ফাওবা অসিদা অনৌবা পোলিসীগী মহৈ ওইনা লুপা কোতি ৪০০০ হেনবগী এরিয়রশিং লৌমীশিংদা পীথোকখ্রে হায়না প্রধান মন্ত্রীনা হায়খি। কেন এরিয়রশিংগী লিক্যুইদেসনগীদমক অচেৎপা খোংথাং লৌখৎনবা রাজ্য সরকারশিংদা হায়জখ্রে হায়না লৌমীশিংদা মহাক্না মখা তানা থাজবা পীখি। প্রধান মন্ত্রীনা লৌমীশিংবু স্প্রিঙ্কল অমদি দ্রীপ ইরিগেসন, খ্বাইদগী নৌবা ফার্মিং তেক্নিকশিং অমসুং সোলর পম্পশিং শিজিন্ননবা অকনবা ৱাফম থমখি। মহাক্না লৌমীশিংবু মৈ পুথোকপগা লোয়ননা অহেনবা শেন্থোক্কীদমক মখোয়গী লৌবুকশিংদা সোলর পেনেলশিং থম্নবা তকশিনখি। প্রধান মন্ত্রীনা লৌমীশিংদা ২০২২ ফাওবদা কেমিকেল ফরর্তিলাইজর চাদা ১০ হন্থহন্নবা পান্দম থম্নবসু তকশিনখি। প্রধান মন্ত্রীনা লৌমীশিংদা হন্দক্তা মহাক্না কোর্পোরেৎশিংগা উনদুনা ৱারী শানখিবা অদুদা মহাক্না লৌমীশিংগী শেন্থোক ফগৎহন্নবগীদমক ভেল্যু এদিসন, ৱেয়রহাউজিং, স্তোরেজ ফেসিলিতিজ, হেন্না ফবা মরু মরাং অমসুং মার্কেৎ লিঙ্কেজশিংগীদমক অহেনবা শেল থাদনবা খঙহনখিবা অদু পাউদমখি। লৌমীশিংগা ৱারী শানখিবা অদুদা প্রধান মন্ত্রীনা লুপা কোতি ২১,০০০ হেনবগী এরিয়রশিংগী অচৌবা শেনফম অমগী মখাদা লান্থেংনরিবা চু থারিবা লৌমীশিংগী পোৎলুম হন্থহন্নবা ২০১৪-১৫ অমসুং ২০১৫-১৬তা কেন্দ্র সরকারনা লৌখৎখিবা খোংথাংশিং অদু নৌহৌনা নিংশিংখি। মসিগী পেমেন্তশিং অসি চীনি মিলশিংগী থোংদা লৌমীশিংদা ফংহনখি। লৌমীশিংনা প্রধান মন্ত্রীবু থাগৎপা ফোংদোকখি অমদি চীনিদা ইমপোর্ত দ্যুতী চাদা ৫০দগী চাদা ১০০ হেঙ্গৎহনবা য়াওনা হৌখিবা মতম খরা অসিদা কেন্দ্র সরকারনা লৌখৎখিবা তোঙান তোঙানবা খোংথাংশিং অদুদা অপেনবা ফোংদোকখি। চীনি ইন্দস্ত্রীদা তংদু লৈতাবা পুরক্নবা মতম শাংনা চৎনগদবা সোলুসন অমা ওইনা পেত্রোলদা চাদা ১০ ইথানোল য়ানশিন্নবা সরকারনা হোৎনরিবা অদু প্রধান মন্ত্রীনা শন্দোক্না ঙাংখি।
মন্ত্রী-মন্দলনা অন্ধ্র প্রদেশ, ছত্তিসগর, ঝার্খন্দ, মহারাস্ত্র অমসুং ওরিশা রাজ্য মঙা অসিগী এস্পিরেস্নেল দিস্ত্রিক্তশিংদা লৈরিবা কবর তৌদ্রিবা খুঙ্গংশিংদা মোবাইল সর্ভিসশিংগী প্রোভিজন ফংহন্নবা য়ু.এস.ও.এফ. স্কীম অয়াবা পীখ্রে

মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা অন্ধ্র প্রদেশ, ছত্তিসগর, ঝার্খন্দ, মহারাস্ত্র অমসুং ওরিশা রাজ্য মঙা অসিগী এস্পিরেস্নেল দিস্ত্রিক্তশিংদা লৈরিবা কবর তৌদ্রিবা খুঙ্গংশিংদা মোবাইল সর্ভিসশিংগী প্রোভিজন ফংহনবদা অয়াবা পীখ্রে। প্রোজেক্ত অসিনা অন্ধ্র প্রদেশ, ছত্তিসগর, ঝার্খন্দ, মহারাস্ত্র অমসুং ওরিশা রাজ্য মঙা অসিগী এস্পিরেস্নেল দিস্ত্রিক্ত ৪৪গী কবর তৌদ্রিবা খুঙ্গং ৭,২৮৭না চহি মঙাগী ওপরেসন তৌবগী চাদিংশিং য়াওনা ইম্প্লিমেন্ত তৌনবা লুপা করোর ৬,৪৬৬কী শেনফম চংদুনা ৪জি বেজ মোবাইল সর্ভিসশিং ফংহল্লগনি। প্রোজেক্ত অসি য়ুনিভর্সেল সর্ভিস ওব্লিগেসন ফন্দ (য়ু.এস.ও.এফ.)না ফন্দিং তৌবনি। প্রোজেক্ত অসি য়ান্না ৱারোল খুৎয়েক পীনখ্রবা মতুং থা ১৮গী মনুংদা লোইশিনগদবনি অমসুং মসি নভেম্বর ২০২৩দা লোইশিল্লবা য়ান্না লৈ। মশক খঙদোকখ্রবা কবর তৌদ্রিবা খুঙ্গংশিং অসিদা ৪জি মোবাইল সর্ভিসশিংগী প্রোভিজনগা মরী লৈনবা থবক অসি য়ু.এস.ও.এফ.গী লৈরিবা থৌওংশিংগী মতুং ইন্না ওপন কম্পিতিতিব বিদ্দিং প্রোসেসকী খুত্থাংদা পীথগনি। অন্ধ্র প্রদেশ, ছত্তিসগর, ঝার্খন্দ, মহারাস্ত্র অমসুং ওরিশা রাজ্য মঙা অসিগী এস্পিরেস্নেল দিস্ত্রিক্তশিংদা লৈরিবা মনুং হঞ্জিনবা অমদি কবর তৌবদা ৱাবা মফমশিং মোবাইল সর্ভিসশিংগী প্রোভিজন ফংহন্নবা প্রপোজ তৌরিবা অসিনা আত্মনির্ভর ওইবদা কান্নগদবা দিজিতেক কন্নেক্তিবিতী হেনগৎহনগনি, মহৈ-মশিংদা, ই-পাও শন্দোকপদা অমদি লৌশিং হেনগৎহনবদা, স্কিল হেনগৎহনবদা অমসুং দিবেলপ তৌহনবদা, দিজাস্তর মেনেজমেন্তদা, ই-গভর্নান্সকী থৌশিলশিংদা, এন্তর্প্রাইজ অমসুং ই-কম্মর্স ফেসিলিতীশিং লৈহনবদা, লৌশিং হেনগৎহন্নবা এসজুকেস্নেল ইন্সতিত্যুতশিংদা মরাং কাইনা মতেং পীনবা প্রোভিজন ফংহনবদা অমসুং থবক্কী খুদোংচাবা ফংহনবদা অমদি দোমেস্তিক মেন্যুফেকচরিং থৌগৎতুনা দিজিতেল ইন্দিয়াগী মঙলান থুংহনবদা অমসুং আত্মনির্ভর ভারতকী পান্দমশিং থুংহনবনচিংবদা মতেং ওইরগনি।
২০১৮, সেপ্তেম্বর ২৯, নই দিল্লীদা প্রধান মন্ত্রী নরেন্দ্র মোদীনা একাদেমিক লীদরশিপ ওন এজুকেশন ফোর রিসর্জেন্স হায়বা হিরমদা কনফ্রেন্স হৌদোক্কনি

২০১৮, সেপ্তেম্বর ২৯, নই দিল্লীগী বিগ্যান ভাবনদা প্রধান মন্ত্রী নরেন্দ্র মোদীনা একাদেমিক লীদরশিপ ওন এজুকেশন ফোর রিসর্জেন্স হায়বা হিরমদা কনফ্রেন্স হৌদোক্কনি। কনফ্রেন্স অদুদা য়ুনিভর্সিতী ৩৫০ হেনবগী ভি–সিশিং অমসুং দিরেক্তরশিং শরুক য়াগনি। থৌরম অসি য়ু জি সি, এ আই স ই তি ই, আই সি এস এস আর, আই জি এন সি এ, ইগনৌ, জে এন য়ু অমসুং এস জি তি য়ুনিভর্সিতীনা পুন্না শীনবনি। কনফ্রেন্স অসিগী পান্দমদি ভারতকী এজুকেশনদা হৌজিক থেংনরিবা শিংনবশিং খঙদোকপা অমসুং মহৈ তম্বদগী ফংলকপা ফলশিং অমসুং এজুকেশনগী কাংলোনশিংদা অচৌবা অহোংবা অমা পুরক্নবা থবক পায়খৎপনি। কনফ্রেন্স অসি অয়ুক্কী পুং ১০.৩০ তাবদা প্রধান মন্ত্রীনা হৌদোক্কনি অমসুং থিম নিপালগী সেসনশিং মখাগী মমিংশিং অসিদা পাংথোক্কনি: আর্তিফিসিয়েল ইন্তিলিজেন্স শীজিন্নদুনা মহৈরোইশিংদা য়ুম্ফম ওইবা লাইরিক তাকপীবগী মওং ফগৎহনবা ii. থবক থিবদগী থবক পীবা ওইহন্নবা অনৌবা অমসুং ইন্ত্রপ্রিনরশিপ ফগৎহনবা ভারতকী দরকার ওইবদা মীৎয়েং থম্লগা রিসর্স তৌবগী মগুন হেগৎহনবা মহৈলোইশঙশিং পুন্না থবক তৌমিন্নবা – লাইব্রেরীশিং শরুক য়ামিন্নবা অমসুং লৌশিং পীথোক-পীশিন তৌনবা v. কেম্পস্তা মহৈরোইশিং নুংশিননা লৈমিন্ননবা অপুনবা কেম্পসশিং শেমগৎপা লৈবাক ঙাকপদা শরুক য়াহনবগী মওংদা – লৈঙাক্কী থবকশিংদা মহৈরোইশিং শরুক য়াহনবা শেন-থুমগী ফিবম ফগৎহনবা-এলুম্নী অমসুং কোর্পোরেতশিংদগী ফন্দ লৌদুনা সরকারগী শেন্থংদা মতেং পীবা লাইরিক তম্বদা লাইফ স্কিল অমসুং মালেমগী ভেল্যুশিং য়াউহনদুনা ভেল্যু এজুকেশন য়োকখৎপা লোইশিনবগী থৌরমদা হুমেন রিসোর্স দিবলপমেন্ত মন্ত্রলয়গী মন্ত্রী প্রকাস জাবাদেকরনা চেয়র লৌদুনা কাংলুপ নিপালনা মখোয়না য়ানরবা পায়খৎকদবা থবকশিং উৎকনি। মসি মখা তানা প্লিনরী সেসনদা মরৈ য়েৎনগনি অমসুং লৈবাক অসিদা অৱাংবা থাক্কী মহৈ তম্বা ফগৎনবা মপুং ফারবা থৌরাং অমা পুথোক্কনি হায়না থাজরি।